AQSh Rossiyaning maxfiy sinov majmuasi tasvirlarini oldi

Amerikaning DigitalGlobe sun’iy yo‘ldosh operatori Kapustin Yar poligonida joylashgan Rossiyaning yangi maxfiy sinov majmuasini tasvirga tushirdi, deb yozadi Jane’s 360.

Surat 2017-yil 30-iyulida olingan bo‘lib, DigitalGlobe saytida ochiq foydalanishda turibdi. Google Maps xaritalarida esa ayni paytda sinov maydoni yashirib qo‘yilgan.
Nashr ta’kidlashicha, 2016-yilning 16-dekabrida amalga oshirilgan A-235 raketaga qarshi mudofaa tizimi sinovi ushbu hudud bilan bog‘liq. Bu mazkur hududda o‘tkazilgan birinchi, A-235 uchun esa uchinchi muvaffaqiyatli (beshtadan) sinov bo‘lgan.